गणेशप्रसाद रिजाल
गणेशप्रसाद रिजाल , (१९७७-२०५४) नेपाली राजनीतिज्ञ थिए । उनको जन्म वि.सं. विक्रम सम्वत १९७७ जेठ ८ गते तदनुसार सन् ११ मे १९२० मा भएको थियो । उनी राणा शासनको विरुद्ध वि.सं. २००७ सालको क्रान्तिमा होमिएका थिए र २०१५ सालको पहिलो प्रतिनिधि सभाको चुनावमा निर्वाचित भइ प्रतिनिधि सभा सदस्य (सांसद) समेत भएका थिए ।

वि.सं. २०१७ साल पौष १ गते राजा महेन्द्रले निर्वाचित मन्त्रीमण्डल र संसदलाई भंग गरी संविधानलाई विघटन गरे र प्रधानमन्त्री विश्वेश्वरप्रसाद कोइराला सहित उनका निकटतम सरकारी सहयोगीहरूलाई बन्दी बनाए । राजा महेन्द्रले शासन हत्याएपछि रिजाल नेपाली काङ्ग्रेसका अरु नेता तथा कार्यकर्ताहरुसहित भारत निर्वासित भए । निर्वासन समयमा उनी भारतको पश्चिम बङ्गाल राज्यको कालिम्पोङ्ग र नक्सलबारीमा गई बसे । वि.सं. २०३१ सालमा सरकारबाट आममाफी भएपछि  उनी स्वदेश फर्के र दमक र काठमाडौँ बसी राजनीतिक जीवन शुरु गरे ।

हृदयाघातको कारणले वि.सं. २०५४ साल चैत्र २२ गते शनिवारका दिन दमक, झापामा रिजालको मृत्यु भयो ।

सन्दर्भ सामग्री‍‍

यो पनि हेर्नुहोस्
नेपालको पहिलो प्रतिनिधिसभा (२०१५) का सदस्यहरू

नेपालको इतिहास
नेपालको राजनीति
नेपाली राजनीतिज्ञहरू
प्रजातन्त्रका योद्धा
निर्वासित नेपालीहरू